Ura e gurit (Prizren)

Ura e vjetër e gurit në Prizren është një monument i trashëgimisë kulturore në Prizren, Kosovë. Ky monument është i kategorisë "Arkeologjik", i miratuar me numër 2345/48. Ura e Gurit që gjendet në zonën historike të Prizrenit, sipas të dhënave në databazën e trashëgimisë kulturore të MKRS-së, është monument nën mbrojtje të përhershme.

Historia

Ura e gjendet në qendrën e qytetit të vjetër, përmes të cilës kalon Lumbardhi. Në anën lindore të saj gjendet Ura e Arastës, kurse në anën perëndimore gjendet Ura e Naletit. Në bazë të materialit, stilit, teknikës së ndërtimit, supozohet se ura është ndërtuar kah fundi i shekullit XV, ose në fillim të shekullit XVI.  

 Struktura dhe ndryshimet 
Ura e Gurit, e ndërtuar fillimisht me gurë të përpunuar të lidhur me llaç gëlqeror, ishte e destinuar kryesisht për kalimin e këmbësorëve. Duke marrë në konsideratë vlerat e mirëfillta të trashëgimisë, Ura e Gurit me vendimin nr. 2345 të datës 31 dhjetor 1948 vihet nën mbrojtje të shtetit.  

Me kalimin e viteve, ajo ka përjetuar ndryshime dhe dëmtime të shumta. Gjatë rregullimeve të shtratit të Lumbardhit në vitet 1960, ura u dëmtua rëndë, duke humbur njërin nga harqet e saj. Më 17 nëntor 1979, vërshimet e lumit shkaktuan shkatërrimin e plotë të urës. Ajo u rindërtua dhe u përurua më 17 nëntor 1982, duke ruajtur besnikërisht stilin dhe materialet origjinale.

 Vlerat 
Ura e Gurit në Prizren është një ndër monumentet më të rëndësishme të trashëgimisë kulturore në Kosovë, duke u veçuar për vlerat e saj historike, arkitekturore dhe simbolike. Kjo urë, e cila lidh dy pjesë kryesore të qytetit – Shadërvanin dhe lagjen Saraçhanë – është një dëshmi e rëndësishme e historisë së gjatë të Prizrenit dhe e ndikimit të periudhës osmane në arkitekturë.

Përderisa struktura e vet qëndron në takt, ajo ndryshohet herë pas here në raste të rëndësisë kulturore. Në 2015, festivali i filmit DokuFest e transformoi urën në një pikë kufitare për ta simbolizuar tematikën e vet të migrimit.
Galeria

 Shih edhe 
 Prizreni
 Rajoni i Prizrenit
 Lista e monumenteve në Prizren

 Referime 

Lidhje të jashtme



 në Databazën e Trashëgimisë Kulturore të Kosovës

Kategoria:Monumente kulturore në Prizren
Kategoria:Ura në Prizren
Kategoria:Ura prej guri në Kosovë